— 240 ~ 



«Mes maris n'estes vos mie, 

 Mavais vilainz rasouteis , 

 Vos me ronchiez lez l'oïe 

 Cant je dor leis vos costeiz, 

 Et si ne me faites mie 

 Lou jeu d'amors à mon greit. 

 Mais toz les jors de ma vie 

 Geste chanson chanterai : 

 Bien doit sojfrir les doncjiers son marit 

 Qui amors ait tout' à sa volenteit. » 



Ballette i. 



La belle [si] me comant , 



Et cuer et cors i amploi ' 



Com à ma dame poxant, 



De doneir ceu ke dui roi 



Ne poroient pas à moi : 



C'est soûlas et joie, 



Par tant que je soie 



Siens et elle moie. 



Amours m'ont doneit comant 

 De li servir, si l'otroi ; 

 Car dame si avenant 

 N'est mies, si con je croi; 

 Ne d'autre , sans nul deroi , 

 Joïr ne vodroie , 

 Par tant que je soie 

 Siens et elle moi. 



Lis et roze font semblant 

 De sa collour, et bien doi 

 Ramanbreir sa très plaixant 

 Contenance , se li proi 

 K'elle me retaigne o soi 

 Et me mette en voie 

 Par tant ke je soie 

 Siens et elle moi. 



Ballette y. 



Amors m'ont fait mon vivant 

 De fin cuer ameir 



Dame de si dous samblant 

 Cui je n'o nomer. 



